RO
27.2.2023
Jurnalul Oficial al Uniunii Europene
C 71/17
3) În cazul unui răspuns afirmativ al Curții la cea de a doua întrebare: Articolul 6 din Directiva 2001/86 se opune aplicării dreptului acelui stat membru în care SE are în prezent sediul în ceea ce privește punerea în aplicare ulterioară a procedurii de negociere, în cazul în care „SE fără lucrători” a fost înregistrată în registrul din alt stat membru, fără a pune în aplicare în prealabil o astfel de procedură și devenise, încă înainte de transferul sediului, întreprinderea care exercită controlul asupra filialelor din mai multe state membre ale Uniunii, care angajează lucrători?
4) În cazul unui răspuns afirmativ al Curții la cea de a treia întrebare: Această interpretare este valabilă și în cazul în care statul în care această „SE fără lucrători” a fost înregistrată pentru prima oară s-a retras din Uniunea Europeană după data transferului sediului acestei societăți și dreptul acestuia nu mai conține dispoziții privind punerea în aplicare a unei procedurii de negociere privind implicarea lucrătorilor în SE?
(1) (2)
Regulamentul (CE) nr.
2157/2001 al Consiliului din 8 octombrie 2001 privind statutul societății europene (SE) (JO 2001, L 294, p. 1, Ediție specială, 06/vol.
4, p. 113).
Directiva 2001/86/CE a Consiliului din 8 octombrie 2001 de completare a statutului societății europene în ceea ce privește implicarea lucrătorilor (JO 2001, L 294, p. 22, Ediție specială, 06/vol.
4, p. 134).
Cerere de decizie preliminară introdusă de Rayonen sad – Nesebar (Bulgaria) la 5 decembrie 2022 – „Vodosnabdyavane i kanalizatsia” EAD/PQ (Cauza C-744/22) (2023/C 71/20) Limba de procedură: bulgara Instanța de trimitere Rayonen sad – Nesebar Părțile din procedura principală Reclamantă: „Vodosnabdyavane i kanalizatsia” EAD Pârât: PQ Întrebările preliminare 1.
Dispozițiile articolului 2 alineatul (5) și ale articolului 7 alineatul (2) punctul 1 din Regulamentul nr.
1 din 9 iulie 2004 privind onorariile avocațiale minimale, aplicabile potrivit articolului 47 alineatul (6) din Codul de procedură civilă, privind normele de stabilire a onorariului unui reprezentant special al pârâtului sunt compatibile, într-o procedură precum procedura principală având ca obiect o acțiune îndreptată împotriva unui consumator pentru plata datorată pentru consumul unei cantități reduse de apă, cu articolul 19 alineatul (1) din Tratatul privind Uniunea Europeană coroborat cu articolul 169 alineatul (1) din Tratatul privind funcționarea Uniunii Europene, în condițiile în care pârâtul, atunci când cade în pretenții, este obligat și la plata cheltuielilor cu reprezentantul special, în conformitate cu articolul 78 alineatul (1) din Codul de procedură civilă? 2.
Articolul 47 alineatul (6) din Codul de procedură civilă coroborat cu articolul 26 alineatul (1) din Legea privind asistența judiciară, care stabilește mecanismul de numire a unui reprezentant special în cazul în care pârâtul nu poate fi găsit la adresă, potrivit căruia onorariul se stabilește de instanță, existând inclusiv posibilitatea stabilirii acestuia sub cuantumul minim, dar desemnarea reprezentantului ține în întregime de competența altui organ, și anume Consiliul Baroului, care poate refuza desemnarea unui reprezentant special în mod arbitrar și numai pentru că nu este de acord cu onorariul fixat de instanță, este conform cu articolul 19 alineatul (1) TUE coroborat cu articolul 169 alineatul (1) TFUE?
3) În aplicarea directă a dreptului Uniunii și în special a dispozițiilor articolului 19 alineatul (1) TUE coroborat cu articolul 169 alineatul (1) TFUE, instanța este competentă, în cazul unui refuz de desemnare a unui avocat ca reprezentant special, să utilizeze în procedura judiciară alte mecanisme în scopul garantării protecției drepturilor consumatorului în procedură, care nu se aplică în principiu în astfel de cazuri potrivit dreptului Republicii Bulgaria?
Poate de exemplu să acorde asistență judiciară în conformitate cu articolul 95 alineatul (1) din Codul de procedură civilă fără ca aceasta să fie solicitată de consumator?